16 Psyche est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam 5.90 monstrat. Die 17 Martii 1852 ab Hannibal de Gasparis in Observatorio Astronomico Neapolis versato repertus est. In mythistoria titulo Metamorphoses, ab Apuleio scripta, Psyche (e qua asteroides appellatus est) fuit puella mortalis, a deo Amore amata. Huic asteroidi omnium primo et nomen et numerus a principio attributi sunt.

Charmes est commune Francicum 153 incolarum (anno 2012) praefecturae Matronae Superioris in regione orientali Campania et Arduenna (a die 1 Ianuarii 2016 Alsatia Campania Arduenna et Lotharingia).

Arthurus floruisse dicitur saeculo VI, sed nomen Arthuri in nullo fonte historico eius saeculi legitur. Etiam Gildas, qui se natum praetendit eodem anno quo proelium ad montem Badonicum commissum sit, nomen ducis huius proelii omittit. Nennius autem, saeculo IX scribens, hoc proelium inter bella Arthuri nominat. Saeculis XI, XII, XIII multae mythistoriae de vita Arthuri scriptae sunt in Cambria, Francia, Anglia; id genus fabularum poetae Francici Matière de Bretagne appellabant, scilicet ""Res Britanniae"".

Copiae nobilum Byzantinorum quam celerrime domi petiverunt ut dynastiae Comnenae in imperio adipiscendo auxilio essent. Nunc solum cladis fatum exitiosum reddita est cum Selgiukidae pactum cum Romano IV post proelium ictum ruptum existimarent Asiamque Minorem expugnare inciperent. Interna Asiae Minoris gradatim a Turcis capta sunt, qui in Anatolia Sultanatum Rumensem condiderint. Nonnullis praefectis provinciarum orientalium ut Philaretus Brachamius in Germanicia vel Abul Gharib in Cilicia vel aliis urbibus ut Edessa ad breve tempus etiam sine subsidio imperiali impetus Turcos sustinere contigit, tamen paulo post submersae sunt. Nunc solum orae paeninsulae adhuc imperio Byzantino patebant.

Folia sunt 2–12 cm longa, simplicia, lanceolata, spiratim in caulibus disposita. Flores sunt albi, rosei, vel purpurei, in 10–50 corybmis florum Rhododendri similibus, sed planioribus, calyce ad instar stellae quinque petalorum coniunctorum; quisque flos est 1–3 cm latus. Fructus est capsula quinquelobata, quae se ad liberanda numerosa parva semina diffindit.

Coles Comitatus (Anglice: Coles County) est Illinoesiae comitatus in Civitatibus Foederatis Americae 53 873 incolarum (anno 2010). Comitatus, cuius caput est urbs Charlestone, anno 1830 creatus est. In hoc comitatu minima pars incolarum (accurate 4.0 %) haud Anglice domu loquitur.

Actus quintus ; Nero segnitiem militum in opprimenda seditione vituperat et Octaviam morte damnat (820-876). Tragoedia cum lamentationibus Octaviae et chori fautorum peragitur (pars lyrica, 877-983). Ultimus versus acerbissimus est : civis gaudet Roma cruore

Planetarium Bibliothecae Alexandrinae (Arabice مركز القبة السماوية العلمي, markazu l-qubbati l-shamāwiyati l-ʿilmiyu, ""centrum scientificum tholi caelestis""; Anglice Planetarium Science Center) est planetarium et pars Bibliothecae Alexandrinae, Alexandriae situm.